**भारत सरकार**

**नवीन और नवीकरणीय ऊर्जा मंत्रालय**

**राज्‍य सभा**

**अतारांकित प्रश्‍न संख्‍या 717**

**सोमवार, दिनांक 27 जुलाई, 2015 को उत्‍तर देने हेतु**

**तमिलनाडु में पवन चक्कियों की स्थापना**

**717. डा॰ आर॰ लक्ष्मणनः** क्या **नवीन और नवीकरणीय ऊर्जा** मंत्री यह बताने की कृपा करेंगे किः

(क) क्या सरकार बारहवीं पंचवर्षीय योजना की शेष अवधि में तमिलनाडु में, जो पवन ऊर्जा संभावित तथा इस ऊर्जा में अग्रणी राज्य है, और अधि‍क पवन चक्कियों की स्थापना करने का विचार रखती है; और

(ख) यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं?

**उत्‍तर**

**विद्युत, कोयला तथा नवीन और नवीकरणीय ऊर्जा राज्‍य मंत्री (स्‍वतंत्र प्रभार)**

**(श्री पीयूष गोयल)**

(क) : जी, हां।

(ख) पवन विद्युत परियोजनाएं निजी क्षेत्र के निवेश से संस्‍थापित की जाती हैं। तमिलनाडु में जून, 2015 तक 7470 मेगावाट की कुल क्षमता संस्‍थापित की गई है। राज्‍य सरकार द्वारा विकासकर्त्‍ताओं को 1175 मेगावाट की अतिरिक्‍त क्षमता मंजूर की गई है।

**.............**